**Talált tárggyal kapcsolatos eljárás**

Mátészalkai Polgármesteri Hivatal illetékes irodája: Jegyzői Iroda  Igazgatási Csoport

**Ügyintéző: Szabóné Radnai Erzsébet igazgatási ügyintéző**

**Ügyfélfogadás helye:** Mátészalka, Hősök tere 9.

**Elérhetőségek:**  44/501-340,

 szabone.erzsebet@mateszalka.hu

**Ügyfélfogadás ideje:**   Hétfő: 7:30 - 16:00 óráig
            Csütörtök: 7:30 - 17:00 óráig

**Vonatkozó jogszabályok:**

* 2013. évi V. törvény
* Az általános közigazgatási rendtartásról szóló 2016. évi CL törvény

A találó köteles a talált dolgot a találástól számított 8 napon belül a dolog elvesztőjének, tulajdonosának, a dolog átvételre jogosult más személynek vagy a találás helye szerint illetékes jegyzőnek átadni. A jegyzőnek való átadáskor a találó nyilatkozni köteles arra nézve, hogy igényt tart-e a dolog tulajdonjogára. A találó igénybejelentéséről a jegyző igazolást ad ki.

Ha az átadott dolog átvételére jogosult személye megállapítható, a jegyző a dolgot késedelem nélkül átadja a jogosultnak. Ha az átvételre jogosult személye nem állapítható meg, a jegyző a dolgot az átadástól számított 3 hónapon át megőrzi. Ha ez idő alatt a jogosult nem jelentkezik, a dolgot – ha ennek tulajdonjogára az átadáskor igényt tartott – a találónak ki kell adni.

Ha a jogosult a dologért az átadástól számított 3 hónap alatt nem jelentkezett, és a találó az átadáskor nem tartott igényt a dolog tulajdonjogára, a jegyző a talált dolgot értékesíti.

Az eljárás illetékmentes.